4. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ' αριθ. 19  της 8/13 Φεβρ. 1990 (ΦΕΚ Α' 16) Διάθεση υπαλλήλων του Δημοσίου και του ευρύτερου Δημόσιου Τομέα για τη γραμματειακή υποστήριξη του έργου των Βουλευτών. Έχοντας υπόψη: α) Τις διατάξεις του Νόμ. 1558/1985 (ΦΕΚ 137/1985 τ. Α'). β) Τις από 27 Δεκ. 1989 επιστολές του Προέδρου της Βουλής προς τους Προέδρους των κομμάτων της Νέας Δημοκρατίας, του ΠΑΣΟΚ και του Συνασπισμού της Αριστεράς και της Προόδου για την ενίσχυση της γραμματειακής υποστήριξης του έργου των Βουλευτών, αποφασίζει: 1.Με απόφαση του Υπουργού Προεδρίας της Κυβέρνησης επιτρέπεται, υπάλληλοι του δημοσίου και Ν.Π.Δ.Δ. ή φορέων του ευρύτερου Δημοσίου Τομέα που υπηρετούν ή αποσπώνται στο Υπουργείο Προεδρίας της Κυβέρνησης να διατίθενται σε γραφεία βουλευτών για την ενίσχυση της γραμματειακής υποστήριξης του έργου των βουλευτών. Για κάθε βουλευτή επιτρέπεται η διάθεση ενός μόνον υπαλλήλου, πέραν εκείνου που προβλέπεται από την ισχύουσα νομοθεσία. Με την παρ. 2 του άρθρ. 39 Νόμ. 1968/10-11 Οκτ. 1991 (ΦΕΚ Α' 150), (τόμ. 6 σελ. 104, 260) ορίστηκε ότι: Η αληθής έννοια των διατάξεων της παρ. 1 της 19/8.2.1990 Π.Υ.Σ. όπως εκυρώθη με το άρθρ. 6 του νόμ. 1876/1990 είναι ότι στους διατιθεμένους υπαλλήλους για υποστήριξη του έργου των βουλευτών και των κομμάτων υπάγονται και οι απασχολούμενοι στον ευρύτερο δημόσιο τομέα με πάγια αντιμισθία δικηγόροι. Για την απόσπαση και διάθεση απαιτείται και η συναίνεση του διατιθέμενου. Με την παρ. 2 άρθρ. 32 Ν. 2190/1-3 Μαρτ. 1994 (ΦΕΚ Α΄ 28), κατωτ. αριθ. 10, ο αριθμός των υπαλλήλων, που διατίθενται για την γραμματειακή υποστήριξη του έργου των  Σελ.  204,74(δ) Τεύχος 1321 Σελ. 60 Ελλήνων Βουλευτών του Ευρωπαϊκού Κοινοβουλίου, ορίστηκε σε τρεις από τους οποίους ο ένας τουλάχιστον είναι πτυχιούχος ανωτάτου εκπαιδευτικού ιδρύματος. Με το άρθρο 5 του Ν. 2349/31 Οκτ. – 1 Νοεμ. 1995,(ΦΕΚ Α΄ 224), τομ. 2 Α  σελ. 318,238, ορίστηκε ότι:Ο προβλεπόμενος στο άρθρο 6 του ν. 1878/1990 και στο άρθρο 2 νου ν. 1895/1990 αριθμός υπαλλήλων, που διατίθενται για τη γραμματειακή υποστήριξη του έργου των Βουλευτών και Ελλήνων Βουλευτών του Ευρωπαϊκού Κοινοβουλίου, ορίζεται σε τρεις από τους οποίους ο ένας τουλάχιστον είναι πτυχιούχος ανώτατου εκπαιδευτικού ιδρύματος. Η υποχρέωση διάθεσης ενός τουλάχιστον πτυχιούχου ανώτατου εκπαιδευτικού ιδρύματος δεν ισχύει, όταν ο συνεργάτης Βουλευτή που προσλαμβάνεται σύμφωνα με τις διατάξεις της απόφασης της Ολομέλειας της Βουλής αριθ. 4775/19.11.1982 είναι κι αυτός πτυχιούχος της τριτοβάθμιας εκπαίδευσης ή έχει δημόσια υπηρεσία πέραν της δωδεκαετίας. Για διάθεση σε βουλευτές & ΄Ελληνες βουλευτές του Ευρωπαϊκού Κοινοβουλίου υπαλλήλων & δικηγόρων από φορείς του ευρύτερου δημοσίου τομέα βλ. και παρ. 6 άρθρ. 20 Νομ. 2386/6-7 Μαρτ. 1996 (ΦΕΚ Α’ 43), Τομ. 24 σελ. 194,03. 2.Από κάθε φορέα του Δημόσιου Τομέα (Υπουργείο, Ν.Π.Δ.Δ., Ν.Π.Ι.Δ.) δεν επιτρέπεται διάθεση αριθμού μεγαλύτερου του 2%, υπολογιζομένου επί του συνόλου των υπηρετούντων τακτικών υπαλλήλων ή με σχέση εργασίας ιδιωτικού δικαίου αορίστου χρόνου, που υπάγονται στην ίδια υπηρεσία διοικητικού ή προσωπικού. Δεν επιτρέπεται διάθεση προϊσταμένων διεύθυνσης ή τμήματος ή αυτοτελούς γραφείου ούτε υπαλλήλου που είναι ο μοναδικός που υπηρετεί στον κλάδο ή ειδικότητα. 3.Η διάθεση παύει αυτοδικαίως και ο υπάλληλος επανέρχεται στα καθήκοντα της οργανικής του θέσης αμέσως μόλις ο βουλευτής, στο γραφείο του οποίου έχει διατεθεί, αποβάλλει για οποιονδήποτε λόγο τη βουλευτική του ιδιότητα. Ο αποσπώμενος υπάλληλος παραμένει μετά τη διάλυση της Βουλής και αποχωρεί στην περίπτωση που ο βουλευτής δεν επανεκλεγεί. Άρση της διάθεσης γίνεται σε κάθε περίπτωση που θα τη ζητήσει ο οικείος βουλευτής. 1.Ζ.λ.4 Συνεργάτες (Γραμματείς) Βουλευτών - Ευρωβουλευτών 4.Ο χρόνος της διάθεσης θεωρείται ως χρόνος πραγματικής υπηρεσίας για κάθε συνέπεια. 5.Οι υπάλληλοι που διατίθενται για τη γραμματειακή εξυπηρέτηση των βουλευτών καμία σχέση υπηρεσιακή ή άλλη έχουν με την Βουλή και εξακολουθούν να μισθοδοτούνται και να εξελίσσονται υπηρεσιακώς βάσει του υπηρεσιακού καθεστώτος των υπηρεσιών στις οποίες ανήκουν  οργανικώς χωρίς καμία επιβάρυνση της Βουλής. 6.Η ισχύς της πράξης αυτής αρχίζει από τη δημοσίευσή της στην Εφημερίδα της Κυβερνήσεως. 7.Η πράξη αυτή να δημοσιευθεί στην Εφημερίδα της Κυβερνήσεως και να κυρωθεί με νόμο με τη φροντίδα του Υπουργού Προεδρίας της Κυβέρνησης. Η άνω Π.Υ.Σ. κυρώθηκε και έχει ισχύ νόμου από τότε που εκδόθηκε με το άρθρ. 6 Νόμ. 1878/16-20 Μαρτ. 1990 (ΦΕΚ Α' 33), (τόμ. 3 σελ. 52, 621). 